Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 545/15/3306	Považská Bystrica, 20.7.2015
EEČ : 2-26-100-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci bol ako otec dvoch maloletých detí XXXXX XXXXX, nar. XXXXX a XXXXX nar. XXXXX povinný podľa Zákona o rodine, ako aj na XXXXX rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX prispievať na ich výživu po 170,- € XXXXX na obe deti spolu, vždy do 15.-teho dňa v mesiaci, do rúk matky detí XXXXX, trvale bytom XXXXX č. XXXXX, okres XXXXX, túto povinnosť neplnil, a to ani v mieste bydliska detí, bývajúcich s matkou, ani na inom mieste a úmyselne sa je vyhýbal tak, že napriek tomu, že odo dňa 16.04.2012 bol  živnostníkom v oblasti murárstva a živnostenské oprávnenie doposiaľ nezrušil, pričom v kritickej dobe nebol evidovaný na príslušnom úrade práce, ani nepoberal dávky a príspevky v hmotnej núdzi, čím mu za obdobie od júla 2014 až do konca júna 2015 vznikol dlh na výživnom v celkovej výške 410, - €,

lebo zanikla trestnosť činu tým, že obv. XXXXX si svoju vyživovaciu povinnosť dodatočne splnil v celom rozsahu a trestný čin nemal trvalo nepriaznivé následky

Odôvodnenie:
Uznesením povereného príslušníka Obvodného oddelenia PZ XXXXX XXXXX zo dňa 03.07.2015 bolo začaté trestné stíhanie a zároveň vznesené obvinenie XXXXX, pre prečin zanedbania povinnej výživy podľa § 207 ods. 2 Tr. zák., ktorého sa mal dopustiť na tom skutkovom základe, že hoci bol ako otec dvoch maloletých detí XXXXX, XXXXX, nar. XXXXX a XXXXX nar. XXXXX povinný podľa Zákona o rodine, ako aj na základe rozsudku Okresného súdu XXXXX sp. zn. XXXXX zo dňa XXXXX, právoplatného dňom XXXXX, prispievať na ich výživu po 170,- € mesačne na obe deti spolu, vždy do 15.-teho dňa v mesiaci, do rúk matky detí XXXXX, trvale bytom XXXXX č. XXXXX okres XXXXX, túto povinnosť neplnil, a to ani v mieste bydliska detí, bývajúcich s matkou, ani na inom mieste a úmyselne sa je vyhýbal tak, že napriek tomu, že odo dňa 16.04.2012 bol živnostníkom v oblasti murárstva a živnostenské oprávnenie doposiaľ nezrušil, pričom nebol evidovaný na príslušnom úrade práce, ani nepoberal dávky a príspevky v hmotnej núdzi, čím mu za obdobie od júla 2014 až do konca júna 2015 vznikol dlh na výživnom vo výške 410,- €.
 
Poverený príslušník PZ, mi predložil dňa 16.07.2015 vyšetrovací spis ČVS:ORP-XXXXX ktorý sa na vec vzťahuje, s návrhom na zastavenie trestného stíhania pre horeuvedený trestný čin voči obv. XXXXX z dôvodu účinnej ľútosti. 

Preskúmala som vyšetrovací spis a zistila som, že návrh povereného príslušníka PZ je dôvodný. 

Z vyšetrovacieho spisu zisťujem, že obv. XXXXX bol povinný prispievať na výživu dvoch maloletých detí, XXXXX a XXXXX po 170,- € mesačne, na obe deti spolu, do rúk ich matky XXXXX, bytom XXXXX. Výživné bolo určené rozsudkom Okresného súdu XXXXX sp. zn. XXXXX zo dňa XXXXX právoplatným dňom XXXXX 

V priebehu skráteného vyšetrovania bol dňa 10.07.2015 vypočutý obv. XXXXX, ktorý sa k trestnej činnosti doznal. Vo výpovedi uviedol, že zobral na vedomie kritické obdobie a výšku dlhu na výživnom, pričom dodal, že v rámci živnosti pracuje v oblasti stavebníctva, sezónne, venuje sa konzervovaniu hradov a v zimných mesiacoch má obmedzený príjem finančných prostriedkov zo svojej živnosti, v dôsledku čoho vznikol dlh na výživnom. Vyjadril ľútosť nad tým, že zapríčinil dlh na výživnom a prisľúbil tento dlh vyrovnať v čo najkratšej dobe. Následne poštovou poukážkou zo dňa 08.07.2015, číslo 10163 poslal matke detí 580,- €, čím uhradil nielen dlh na výživnom, ktorý mu vznikol do konca júna 2015, ale zaplatil výživné aj za mesiac júl 2015. Za celé kritické obdobie, teda od júla 2014 do konca júla 2015 mal. obv. XXXXX uhradiť titulom výživného sumu vo výške 2.210,-€, pričom zaplatil priebežne v mesiacoch august 2014 až január 2015 po 170,- €, v mesiaci máj 2015 uhradil 270,- €, potom matke detí zaslal v júni 2015 sumu 340,- € a v mesiaci júl 2015 nakoniec uhradil 580,- € titulom výživného.  

V priebehu skráteného vyšetrovania bola vypočutá ako svedkyňa a poškodená, matka detí XXXXX, ktorá podávala trestné oznámenie, pričom vo svojej poslednej výpovedi zo dňa 15.07.2015, uviedla, že obv. XXXXX jej priebežne platil výživné tak, ako je to uvedené vyššie, a to buď prostredníctvom poštových poukážok alebo na jej účet vedený v peňažnom ústave. Naposledy obdržala v júli 2015  sumu 580,- € poštovou poukážkou, čím bol zo strany obv. XXXXX uhradený celý dlh na výživnom v celkovej výške  2.210,-€, za obdobie od júla 2014 do konca júla 2015. XXXXX zároveň potvrdila, že neplatenie výživného nemalo trvalo nepriaznivé následky na deti. 

Vyšetrovací spis obsahuje ďalšie dôkazy listinného charakteru, a to rozsudok o výživnom, rodné listy detí, potvrdenie základných škôl, do ktorých maloleté deti chodia, výpisy z peňažného ústavu VÚB banka, a. s., pobočka XXXXX, fotokópie poštových poukážok, správy na obv. XXXXX odpis z registra trestov.

Podľa § 86 ods. 1 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods.1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Pretože obv. XXXXX uhradil dlh na výživnom ešte v priebehu prípravného konania, prečin, z ktorého bol obvinený, nemal trvalo nepriaznivé následky na maloleté deti, čím využil ustanovenie o účinnej ľútosti, bolo možné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Gabriela Vašutová
prokurátorka